Foto: AFP Angliya futbol uyushmasi keyingi mavsumdan simulyatsiya qilgan futbolchilarga diskvalifikatsiya joriy etishni rejalashtirmoqda. 18 may kuni funktsionerlar yig‘ilishi bo‘lib o‘tadi. Shu yig‘ilishda ushbu loyiha ma’qullanishi kutilmoqda. Shundan so‘ng, loyihani premer-liga va futbol ligasi, quyi divizionlar vakillari tasdiqlashi kerak bo‘ladi. BBC xabarida aytilishicha, barcha ligalar bu qadamni qo‘llab-quvvatlaydi. Yangi qoidalarga ko‘ra, bahsli vaziyatlarni ko‘rib chiqish huquqiga ega bo‘ladigan ekspertlar simulyatsiyalarni qayd etib, jazo belgilaydi. 2011 yilda shunday qoidalar Shotlandiyada kuchga kirgandi.